b'\n_START_ARTICLE_\nSamguk Sagi\n_START_SECTION_\nContext\n_START_PARAGRAPH_\nC\xc3\xa2nd a compilat Samguk Sagi (,,compilat\xe2\x80\x9d este mai corect dec\xc3\xa2t ,,scris\xe2\x80\x9d deoarece majoritatea informa\xc8\x9biilor istorice provin din alte cronici istorice mai vechi), Kim Bu-sik a \xc8\x9binut seama de tradi\xc8\x9biile imperiale chineze\xc8\x99ti, model\xc3\xa2nd formatul lucr\xc4\x83rii dup\xc4\x83 \xc3\xaenainta\xc8\x99ii s\xc4\x83i chinezi. Mai exact, el l-a luat drept model pe ,,Marele Istoric\xe2\x80\x9d, Sima Qian (ca. 145-90 \xc3\xae.Hr ) din fosta dinastie Han (206 \xc3\xae.Hr- 24d.Hr.) adopt\xc3\xa2nd titlul istoriei sale unice a Chinei, Shiji (Sagi \xc3\xaen coreean\xc4\x83) pentru propria lui lucrare. Din tradi\xc8\x9bia istoriografic\xc4\x83 chinez\xc4\x83 este adaptat\xc4\x83 de asemenea \xc3\xaemp\xc4\x83r\xc8\x9birea clasic\xc4\x83 a istoriei dinastice \xc3\xaen 4 p\xc4\x83r\xc8\x9bi: anale (bongi, \xe6\x9c\xac \xe7\xb4\x80), tabele (pyo, \xe8\xa1\xa8), monografii (ji, \xe5\xbf\x97), \xc8\x99i biografii (yeoljeon, \xe5\x88\x97\xe5\x82\xb3)._NEWLINE_Exist\xc4\x83 mul\xc8\x9bi factori motivan\xc8\x9bi pentru compilarea Samguk Sagi \xc3\xaen secolul al XII-lea. Ace\xc8\x99tia ar putea fi caracteriza\xc8\x9bi \xc3\xaen general ca ideologici \xc8\x99i politici. Factorii ideologici au fost enun\xc8\x9ba\xc8\x9bi \xc3\xaen prefa\xc8\x9ba lucr\xc4\x83rii lui Kim Bu-sik unde istoricul afirm\xc4\x83:_NEWLINE_,,Oamenii de \xc8\x99tiin\xc8\x9b\xc4\x83 \xc8\x99i oficialii de rang \xc3\xaenalt de ast\xc4\x83zi sunt cei care sunt bine experimenta\xc8\x9bi \xc8\x99i pot discuta \xc3\xaen detaliu Cei Cinci Clasici \xe4\xba\x94 \xe7\xb6\x93 \xc8\x99i alte tratate filosofice...precum \xc8\x99i istoriile Qin \xc8\x99i Han, dar \xc3\xaen ceea ce prive\xc8\x99te evenimentele din tara noastra, ei sunt extrem de ignoran\xc8\x9bi de la \xc3\xaenceput p\xc3\xa2n\xc4\x83 la sf\xc3\xa2r\xc8\x99it. Acest lucru este cu adev\xc4\x83rat jalnic.\xe2\x80\x9d _NEWLINE_\xc3\x8en acest citat se pot distinge dou\xc4\x83 motive clare. Unul ar fi s\xc4\x83 umple marele gol de cuno\xc8\x99tiin\xc8\x9be referitoare la era celor trei regate ale Coreei. De\xc8\x99i fiecare dintre regate, Goguryeo, Baekje \xc8\x99i Silla au avut aparent propriile lor istorii, acestea au fost \xc3\xaen mare m\xc4\x83sur\xc4\x83 pierdute urma \xc3\xaen r\xc4\x83zboaiele continue, c\xc4\x83derii Gofuryeo \xc8\x99i Baekje \xc8\x99i \xc3\xaempr\xc4\x83\xc8\x99tierii documentelor. Cel\xc4\x83lalt motiv a fost s\xc4\x83 produc\xc4\x83 o istorie care s\xc4\x83 serveasc\xc4\x83 la educarea litera\xc8\x9biilor nativi coreeni \xc3\xaen istoria proprie \xc8\x99i s\xc4\x83 le ofere exemple coreene de virtu\xc8\x9bi confucianiste. Acest lucru a fos de o importan\xc8\x9b\xc4\x83 special\xc4\x83 \xc3\xaen perioada medie a dinastiei Goryeo care devenea tot mai confucianist\xc4\x83._NEWLINE_Exist\xc4\x83 \xc8\x99i al\xc8\x9bi factori care nu se discern a\xc8\x99a de clar. \xc3\x8en tradi\xc8\x9bia chinez\xc4\x83, compilarea unei istorii dinastice servea de asemenea scopuri politice. Istoria dinastic\xc4\x83 era scris\xc4\x83 de dinastia succesoare \xc8\x99i chiar acest gest ilustra faptul c\xc4\x83 dinastia succesoare a mo\xc8\x99tenit mandatul de guvernare de la predecesoarea sa. \xc3\x8en acest context, trebuie reamintit c\xc4\x83 Samguk Sagi a fost o lucrare sponsorizat\xc4\x83 oficial, comandat\xc4\x83 de regele din Goryeo cu personal de compilare aprobat de birocra\xc8\x9bia central\xc4\x83. A\xc8\x99a cum s-a men\xc8\x9bionat mai devreme, un aspect al scopului s\xc4\x83u ar fi de a educa oamenii de \xc8\x99tiin\xc8\x9b\xc4\x83 \xc8\x99i oficialii birocra\xc8\x9biei confucianiste \xc3\xaen patrimoniul lor natal \xc8\x99i cu poten\xc8\x9bial nativ de atingere a valorilor confucianiste. Totu\xc8\x99i, faptul c\xc4\x83 ideea de ,,patrimoniu nativ\xe2\x80\x9d este interpretat\xc4\x83 de Samguk Sagi ca ,,patrimoniul celor Trei Regate\xe2\x80\x9d denot\xc4\x83 ideea de promovare a Celor Trei Regate (\xc3\xaen detrimentul competitorilor vecini ca Buyeo, Mahan \xc8\x99i Gaya care au fost asimila\xc8\x9bi \xc3\xaen cel Trei Regate) ca regate de drept ale Coreei, pentru a \xc3\xaent\xc4\x83ri legitimitatea \xc8\x99i prestigiul statului Goryeo, ca succesor adev\xc4\x83rat al celor Trei Regate. \xc3\x8en acest fel, acest lucru a ajutat la conferirea ideii de_NEWLINE_zhengtong \xe6\xad\xa3\xe7\xb5\xb1 sau ,,linie legitim\xc4\x83 de succesiune\xe2\x80\x9d pentru noua dinastie. Chiar dac\xc4\x83 acest obiectiv nu a dost afirmat direct \xc3\xaen memorilaul lui Kim Busik din 1145, inten\xc8\x9bia era clar \xc3\xaen\xc8\x9beleas\xc4\x83. \xc3\x8encercarea Goryeo ca, prin scrierea Samguk Sagi, s\xc4\x83-\xc8\x99i securizeze legitimitatea \xc8\x99i s\xc4\x83 stabileasc\xc4\x83 o continuitate a ,,mantiei de autoritate\xe2\x80\x9d (sau Mandatului Ceresc) de la cele Trei Regate a avut ca \xc8\x99i consecin\xc8\x9b\xc4\x83 faptul c\xc4\x83 cei care au compilat Samguk Sagi, spre de osebire de cei de la Jewang Ungi sau Goryeo Dogyeong (\xe9\xab\x98\xe9\xba\x97\xe5\x9c\x96\xe7\xb6\x93) au empatizat cu Silla Unificat\xc4\x83, ultimul supravie\xc8\x9buitor al celor Trei Regate \xc8\x99i au ignorat Balhae.\n_START_SECTION_\nSurse istorice\n_START_PARAGRAPH_\nSamgdomguk Sagi a fost scris\xc4\x83 pe baza Gu Samguksa (\xe8\x88\x8a\xe4\xb8\x89\xe5\x9c\x8b\xe5\x8f\xb2, ,,Vechea Istorie a Celor Trei Regate\xe2\x80\x9d) \xc8\x99i alte \xc3\xaenregistr\xc4\x83ri istorice mai vechi cum ar fi Hwarang Segi (\xe8\x8a\xb1\xe9\x83\x9e\xe4\xb8\x96\xe8\xa8\x98,Cronicile Hwarang-ilor), \xc3\xaen mare parte pierdute. De\xc8\x99i Kim Bu-sik a fost aparent ignorant sau dispre\xc8\x9buitor \xc3\xaen ceea ce prive\xc8\x99te cronicile japoneze, el a l\xc4\x83udat cu generozitate cronicile dinastice chineze, p\xc3\xa2n\xc4\x83 \xc8\x99i \xc3\xaenregistr\xc4\x83riile neoficiale din China. El a apreciat \xc3\xaen cea mai mare parte c\xc4\x83r\xc8\x9biiile Wei shu (\xe9\xad\x8f\xe6\x9b\xb8, Cartea Wei), Sanguo Zhi (\xe4\xb8\x89\xe5\x9c\x8b\xe5\xbf\x97), Jin Shu (\xe6\x99\x89\xe6\x9b\xb8), Jiu Tangshu (\xe8\x88\x8a\xe5\x94\x90\xe6\x9b\xb8, Vecea Istorie a Tang), Xin Tangshu (\xe6\x96\xb0\xe5\x94\x90\xe6\x9b\xb8, Noua Istorie a Tang), Zizhi Tongjian (\xe8\xb3\x87\xe6\xb2\xbb\xe9\x80\x9a\xe9\x91\x91, reflexie general\xc4\x83 de ajutor \xc3\xaen guvernare).'